Diari Oficial de la Generalitat Valenciana


Sumari del DOGV 1097, del 30-06-1989 (1989/814364)

ORDRE de 6 de juny de 1989, de la Conselleria de Cultura, Educació i Ciència, per la qual es convoquen proves d'aptitud física per a l'ingrés en el primer curs de l'Institut Valencià d'Educació Física (IVEF) en el curs acadèmic 1989-1990.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1097

Data del DOGV
:   30-06-1989

Secció del DOGV
:   AUTORITATS I PERSONAL

Número del document
:   1989/814364


Data del document
:   06-06-1989

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 6 de juny de 1989, de la Conselleria de Cultura, Educació i Ciència, per la qual es convoquen proves d'aptitud física per a l'ingrés en el primer curs de l'Institut Valencià d'Educació Física (IVEF) en el curs acadèmic 1989/90.  
L'Estatut d?autonomia atribueix a la Comunitat Valenciana en els articles 31/28 i 35 competència exclusiva en matèria d'esports i plena en matèria d'educació.  
Fent ús d'aquestes competències, el Consell de la Generalitat Valenciana creà l?Institut Valencià d'Educació Física per Decret 146/1986, de 24 de novembre.  
També el Reial Decret 790/1.981 de 24 d'abril, sobre Instituts Nacionals d'Educació Física i els Ensenyaments que imparteixen, i l?Ordre de 29 d'octubre de 1982, sobre les proves d'aptitud per a l'accés als Instituts Nacionals d'Educació Física, estableixen els requisits necessaris per a l?ingrés en aquests Centres d'Ensenyament Superior i també les proves que hauran de superar els qui hi accedesquen.  
Per tot això,  
ORDENE:  
Article 1r  
Es convoquen proves d'aptitud per a l'ingrés en el primer curs de l'Institut Valencià d'Educació Fisica en el curs acadèmic 1989/90.  
Articles 2n  
El nombre de places convocades per al primer curs serà de 80, les quals seran adjudicades segons la puntuació obtinguda en les proves d'aptitud.  
Article 3r  
S'aproven les Bases per les quals es regirà aquesta convocatòria i que són les que figuren el l'Annex d'aquesta Ordre.  
DISPOSICIONS FINALS  
Primera  
Es autoritzat el Director General d'Esports a dictar les Resolucions necessàries per al desplegament i l?execució d'aquesta Ordre.  
Segona  
Aquesta Ordre entrarà en vigor l?endemà de la publicació al Diari Oficial de la Generalitat Valenciana.  
València, 6 de juny de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX I  
Bases per les quals es regeix aquesta convocatòria  
Primera: condicions dels aspirants.  
1. Per a ser admés a la realització de les proves d'aptitud els aspirants hauran de complir qualsevol dels requisits següents:  
Haver superat el Curs d'Orientació Universitària, tenir aprovades les proves d'accés per a majors de 25 anys, o tenir estudis que tinguen reconegut l'accés directe a centres universitaris.  
Els qui no hagen superat el COU en el moment d'acabar el termini de presentació de sol·licituds, podran presentar aquesta substituïnt-ne el certificat per una declaració jurada en què es comprometen a presentar-lo abans del 10 de setembre de 1989.  
Passada aquesta data sense acomplir aquest requisit, no podran ser admesos a la realització de les proves d'aptitud i no se'ls retornarà l?import de les taxes abonades.  
2. No estar inscrit per a les proves d'accés en altres Instituts Nacionals d'Educació Física. Cas d'acreditar-se la inscripció, la seua qualificació serà declarada nul·la.  
3. No haver-se presentat més de quatre vegades a les proves d'accés en un Institut Nacional d'Educació Física.  
4. Presentar la documentació detallada en l'Annex NI d'aquesta Ordre en la Secretaria de l?Institut Valencià d'Educació Física, situat al CEI de Cheste, carretera de València Cheste, s/n i també la instància corresponent en els terminis i de la manera que preveu aquesta Ordre.  
Segona: proves.  
Les proves d'aptitud per a l'accés a l?Institut Valencià d'Educació Física constaran de dues parts:  
1. Prova de caràcter general.  
2. Prova d'aptitud física.  
1: Prova de caràcter general:  
La prova de caràcter general constarà dels mateixos exercicis que les proves d'aptitud per a l'accés a Facultats, Escoles Tècniques Superior i Col·legis Universitaris.  
Es realitzarà en l?IVEF durant el mes de setembre amb la convocatòria prèvia, que serà fixada al tauler d'anuncis de l?IVEF amb deu dies d'antelació, como a mínim, a la data de celebració Estaran exempts de realitzar aquesta prova de caràcter general:  
a) Els alumnes que hagen superar les proves d'aptitud per l'accés a Facultats, Escoles Tècniques Superiors i Col·legis Universitaris.  
b) Els qui acrediten estudis que tinguen reconegut l'accés directe als centres esmentats.  
c) Els qui hagen superat les proves d'accés a l'IVEF per a majors de 25 anys.  
Als alumnes compresos en l'apartat a) se'ls computarà com nota de la prova de caràcter general la que hagueren obtingut en les proves d'accés.  
Als compressos en els apartats b) i c) se'ls computarà la prova de caràcter general amb la puntuació de 5,5 punts.  
2) Prova d'aptitud física.  
Es realitzarà a l'Institut Valencià d'Educació Física durant el mes de setembre. La llista dels admesos per a realitzar les proves serà publicada abans del dia 30 de juliol de 1989, i la composició dels grups es fixarà al tauler d'anuncis del centre en aquella data.  
La prova a realitzar pels alumnes aspirants esta integrada per set exercicis que figuren en l'Annex N d'aquesta Ordre.  
Tercera: dates i horari d'inscripció.  
El termini de presentació de sol·licituds serà del 5 al 25 de juliol de 1989, de 9 a 14 h. en la Secretaria d'IVEF.  
Quarta: Tribunal Qualificador:  
El Tribunal qualificador de les proves d'ingrés estarà format pels membres següents:  
President: la Directora de l?IVEF.  
Secretari: la Subdirectora de l?IVEF  
Vocals: tres professors de l?IVEF. un representant de la Direcció General d'Esports.  
El Tribunal qualificador avaluarà les proves i resoldrà les situacions no previstes en aquesta normativa.  
Cinquena: puntuació i relació d'admesos.  
Es consideraran admesos els vuitanta aspirants que obtinguen les puntuacions més elevades, resultants d'efectuar el promedi de la nota corresponent a la prova de caràcter general amb la nota de les proves d'aptitud física, sempre que cadascuna siga superior a quatre.  
Sisena.- matrícula definitiva.  
La matrícula definitiva dels alumnes admesos quedarà condicionada en tot cas a la superació del reconeixement mèdic i la constatació i comprovació dels requisits i la documentació presentada, que serà efectuada posteriorment.  
Setena.- normes complementàries.  
En el que no preveu aquesta Ordre s'estarà al que disposa l'Ordre de 29 d'octubre de 1982 (BOE 9-11-82), i altres disposicions complementàries.  
Les dates exposades en aquesta convocatòria són susceptibles de canvi per raons no previstes en el moment de la publicació de la normativa.  
ANNEX N  
La prova d'aptitud física es regirà per l?Ordre Ministerial de 29 d'octubre de 1.982 i constarà de 7 exercicis.  
Els exercicis es realitzaran en dues sessions, de matí i de vesprada, d'un mateix dia, i consistiran en:  
Primera sessió (matí).  
1. Prova d'adaptacio al baló.  
2. Força explosiva tren inferior.  
3. 50 m. llisos.  
4. Natació.  
Segona sessió (vesprada).  
5. Carrera d'obstacles.  
6. Llançament de Baló medicinal (Modalitat masculina). (Modalitat femenina.)  
7. Resistència aeròbica.  
ANNEX NI  
Documentació que han de presentar els alumnes aspirants a l?IVEF   
I. Instància facilitada per la Secretaria del Centre segons el model adjunt a aquesta Ordre.  
2. Fotocòpia DNI, i original per a la seua constatació o fotocòpia compulsada.  
3. Certificat mèdic oficial on s'especifique textualment «no patir cap defecte ni incapacitat física i estar en condicions de realitzar tina prova de resistència aeròbica màxima».  
4. Dues fotografies tamany carnet amb el nom i els cognoms al dors.  
5. Un sobre tamany quartilla, franquejat i amb el domicili habitual de l'alumne.  
6. Resguard acreditatiu d'haver abonat 4.200 PTA en concepte de taxes acadèmiques, aquesta quantitat s'haurà d'ingressar al c/c. 10089808, de la Caixa d'Estalvis i Mont de Pietat de València, sucursal Cheste (165).  
7. Certificació d'haver aprovat el COU o declaració jurada que es presentarà aquest certificat abans del 10 de setembre de 1989 en la Secretaria de l?IVEF.  
8. Els qui, perquè es troben exempts de la realització de la prova general, no vulguen realitzar-la, hauran de presentar també la certificació acreditativa d'haver aprovat les proves d'aptitud per a l'accés a la Universitat juntament amb les qualificacions obtingudes en els diferents exercicis de les proves i la qualificació final, o bé certificat d'haver superat les proves d'accés al l'IVEF per a majors de 25 anys, o certificació que es tenen estudis o titulació acadèmica que tinguen reconegut l'accés directe a centres universitaris.  
ANNEX IV  
Model d'instància  
Cognoms Nom   
Lloc de naixement Província   
Data de naixement Domicili   
Província carrer núm Codí postal   
Telèfon DNI   
EXPOSA:  
Primer: que segons que disposa la Base I de la convocatòria aprovada per Ordre de 6 de juny de 1989 de la Conselleria de Cultura, Educació i Ciència, acompleix els requisits exigits per a l?admissió a la realització de les proves d'aptitud (marqueu amb una creu la situació en què us trobeu).  
Que posseeix la titulació acadèmica necessària per a accedir a qualsevol Facultat o Escola Tècnica Superior.  
Que ha aprovat les proves d'accés per a majors de 25 anys.  
Que ha superat les proves d'aptitud per a l'accés a Facultats, Escoles Tècniques o Col·legis Universitaris a la convocatòria de de   
Que havent aprovat COU no ha superat les proves per a l'accés a Facultats, Escoles Tècniques o Col·legis Universitaris i es presentarà a la convocatòria de setembre de 1989.  
Que no havent superat el COU presentarà certificat acreditatiu d'haver-lo supert abans del 10 de setembre i es presentarà a la prova de caràcter general o a la selectivitat en la convocatòria de setembre.  
Segon: que es presenta per vegada a les proves d'accés a un Institut Nacional d'Educació Física i no està inscrit per a realitzar les proves d'accés a un altre Institut Nacional d'Educació Física.  
Tercer.- que es fa responsable de les dades que consten en aquesta instància i de la veracitat de la documentació que presenta o pot presentar posteriorment.  
Per tot això,  
SOL·LICITA: que hi siga acceptada la seua inscripció per a realitzar les proves físiques d'accés per a l?ingrés a l?Institut Valencià d'Educació Física en aquesta convocatòria.  
Cheste, de de 1989.  
Signatura.  
SRA. DIRECTORA DE L'INSTITUT VALENCIA D'EDUCACIO FISICA.  
CE de Cheste. Crta. València-Cheste s/n.   
46.380 - CHESTE.